2016年旺角警民衝突

2016年旺角警民衝突，外地傳媒又叫魚蛋革命，係香港一單警民衝突，發生喺2016年2月8號夜晚到2月9號朝早，地點係九龍旺角一帶嘅街頭，衝突釀成90個警員、35個示威人士同5個新聞工作者受傷，警方拉咗64人，多人被控暴動罪。

事件起因係香港本土派組織本土民主前線阻止食環署職員趕走喺旺角後巷擺檔嘅流動熟食小販，警方到場增援，結果引起警民衝突。警方用胡椒噴霧同警棍驅趕示威者，同埋曾經向天開槍，而部份留守嘅示威者就向警方投擲雜物同磚頭還擊，設置火焰路障。到第二日朝早，場面先至受到控制。

涉案人士 

2018年5月，被指喺上一年棄保潛逃嘅黃台仰同埋李東昇，獲得德國政府政治庇護。

香港騷亂
香港2016年